Det er både fordeler og ulemper ved å kjøpe treningsstrikker med håndtak. Her må du rett og slett vurdere hvordan du skal bruke strikkene.
Noen øvelser passer godt når treningsstrikkene har håndtak, mens andre er mye enklere å utføre uten håndtak på strikkene.
Fordelen med et håndtak er at du får veldig godt grep på treningsstrikken. Treningsstrikker med håndtak passer derfor generelt godt til øvelser hvor man trener overkroppen. I tillegg får man ofte muligheten til å justere motstanden manuelt når strikkene har håndtak, og man trenger derfor ikke kjøpe flere strikker med ulik belastning.
Om du derimot hovedsakelig skal trene underkroppen bør du unngå treningsstrikker med håndtak. Håndtakene er stort sett bare i veien når man trener ben.